CELEX: 62015CN0340
Language: sl
Date: 2015-07-07 00:00:00
Title: Zadeva C-340/15: Predlog za sprejetje predhodne odločbe, ki ga je vložilo Bundesfinanzgericht (Avstrija) 7. julija 2015 – Christine Nigl in drugi

5.10.2015   
            
            
               SL
            
            
               Uradni list Evropske unije
            
            
               C 328/3
            
         Predlog za sprejetje predhodne odločbe, ki ga je vložilo Bundesfinanzgericht (Avstrija) 7. julija 2015 – Christine Nigl in drugi
   (Zadeva C-340/15)
   (2015/C 328/03)
   Jezik postopka: nemščina
   
      Predložitveno sodišče
   
   Bundesfinanzgericht
   
      Stranke v postopku v glavni stvari
   
   
      Pritožniki: Christine Nigl, Gisela Nigl starejša, Gisela Nigl mlajša, Josef Nigl mlajši, Martin Nigl
   
      Druga stranka v pritožbenem postopku: Finanzamt Waldviertel
   
      Vprašanja za predhodno odločanje
       (1)
       (2)
   
   
               1.
            
            
               Ali so tri združenja oseb, ki so sestavljena iz različnih članov družine, ki kot takšna do svojih dobaviteljev in javnih organov delujejo navzven samostojno, ki imajo z izjemo dveh osnovnih sredstev vsak svoja proizvodna sredstva, ki pa svoje izdelke prodajajo pod skupno blagovno znamko predvsem preko kapitalske družbe, katere delnice so v lasti članov združenj oseb in drugih družinskih članov, trije samostojni podjetniki (davčni zavezanci)?
            
         
               2.
            
            
               Če se ta tri združenja oseb ne šteje za tri samostojne podjetnike (davčne zavezance), ali se šteje, da je samostojni podjetnik
               
                           a)
                        
                        
                           kapitalska družba, ki se trži, ali
                        
                     
                           b)
                        
                        
                           združenje oseb, ki je sestavljeno iz članov vseh treh združenj oseb, ki se na trgu ne pojavlja niti pri nakupu niti pri prodaji, ali
                        
                     
                           c)
                        
                        
                           združenje oseb, ki je sestavljeno iz treh združenj oseb in kapitalske družbe, ki se na trgu ne pojavlja niti pri nakupu niti pri prodaji?
                        
                     
         
               3.
            
            
               Če se teh treh združenj oseb ne šteje za tri samostojne podjetnike (davčne zavezance), ali odvzem statusa podjetnika (davčnega zavezanca) učinkuje
               
                           a)
                        
                        
                           retroaktivno,
                        
                     
                           b)
                        
                        
                           samo za prihodnost oziroma
                        
                     
                           c)
                        
                        
                           sploh ni
                           dopusten, če so bila združenja oseb po preverjanju s strani finančnega urada najprej priznana kot samostojni podjetniki (davčni zavezanci)?
                        
                     
         
               4.
            
            
               Če se ta tri združenja oseb šteje za tri samostojne podjetnike (davčne zavezance), ali so potem ti kot vinogradniki in s tem kot kmetje tudi kmetje pavšalisti, če za ta združenja oseb, ki med seboj gospodarsko sodelujejo, sicer posamično velja pavšalna ureditev za kmete, vendar pa je kapitalska družba, ki pa je lastno združenje oseb, sestavljeno iz članov treh združenj oseb, ali združenje oseb, sestavljeno iz kapitalske družbe in članov treh združenj oseb, na podlagi velikosti podjetja ali pravnega statusa v skladu z nacionalnim pravom izvzeto iz pavšalne ureditve?
            
         
               5.
            
            
               Če naj bi bila pavšalna ureditev za kmete za ta tri združenja oseb načeloma izključena, ali ta izključitev velja
               
                           a)
                        
                        
                           retroaktivno,
                        
                     
                           b)
                        
                        
                           samo za prihodnost oziroma
                        
                     
                           c)
                        
                        
                           sploh ni veljavna?
                        
                     
         
      (1)  Šesta direktiva Sveta z dne 17. maja 1977 o usklajevanju zakonodaje držav članic o prometnih davkih – Skupni sistem davka na dodano vrednost: enotna osnova za odmero (77/388/EGS) (UL, posebna izdaja v slovenščini, poglavje 9, zvezek 1, str. 23).,
   
      (2)  Direktiva Sveta 2006/112/ES z dne 28. novembra 2006 o skupnem sistemu davka na dodano vrednost (UL L 347, str. 1).